recursal/SuperWikiNEXT-32B huggingface dataset:
Ο **Φρειδερίκος-Φραγκίσκος** (1732 - 14 Οκτωβρίου 1758) από τον Οίκο των Γουέλφων. Πολέμησε στο Χόχκιχ του Μπάουτσεν τους Αυστριακούς γενναία και σκοτώθηκε στη μάχη.

Βιογραφία
---------

Ήταν γιος του Φερδινάνδου-Αλβέρτου Β΄ πρίγκιπα του Βολφενμπύτελ και της Αντουανέτας των Γουέλφων, κόρης του Λουδοβίκου-Ροδόλφου πρίγκιπα του Βολφενμπύτελ. Ο πατέρας του ήταν πρίγκιπας του Μπέβερν, αλλά όταν νυμφεύτηκε την Αντουανέτα, κόρη του εξαδέλφου του, διαδέχθηκε τον Λουδοβίκο-Ροδόλφο και έγινε πρίγκιπας του Βολφενμπύτελ. 

Ήταν το νεαρότερο από τα 13 παιδιά του Φερδινάνδου-Αλβέρτου Β΄. Η αδελφή του Λουίζα είχε παντρευτεί τον Αύγουστο-Γουλιέλμο, αδελφό του Μεγάλου Φρειδερίκου Β΄ βασιλιά της Πρωσίας. Οι τρεις μεγαλύτεροι αδελφοί του ήταν στρατηγοί: ο Άντον-Ούλριχ στη Ρωσία, όπου ο γιος του Ιβάν ΣΤ΄ έγινε τσάρος· ο Λουδοβίκος-Ερνέστος στην Ολλανδία, όπου έγινε ουσιαστικά (de facto) κυβερνήτης της χώρας και ο Φερδινάνδος στην Πρωσία, που εξώθησε τους Γάλλους από το Αννόβερο.

Το 1758 οι Αυστριακοί υπό τον Ντουάν επιτέθηκαν στους Πρώσους στο στρατόπεδό τους μπροστά από το χωριό Χόχκιχ πριν το ξημέρωμα, αιφνιδιάζοντάς τους. Ο στρατηγός Τζέιμς Κέιθ, φίλος του Φρειδερίκου, ανέλαβε την άμυνα, αφήνοντας τον φίλο του να υποχωρήσει από το Χόχκιχ. Η δράση αυτή του Κέιθ απώθησε αρχικά τους Αυστριακούς, δίνοντας την ελπίδα στον Φρειδερίκο ότι η κατάσταση μπορούσε να αντιστραφεί. Ακόμη και όταν πυροβολήθηκε ο Κέιθ, ο Φρειδερίκος πίστευε ότι μπορούν να νικήσουν, έτσι πήγε στα πίσω κλιμάκια για να αναλάβει διοίκηση, όπου βρήκε το πεζικό, μετά την απώλεια του στρατηγού τους να περιπλανιέται στο χωριό. Τους διέταξε να προωθηθούν, στέλνοντας ενισχύσεις υπό τον επ' αδελφή γαμπρό του. Καθώς πλησίαζε το χωριό, ένα αυστριακό κανόνι του απέκοψε το κεφάλι από τους ώμους του και οι στρατιώτες του αποθαρρυμένοι, σκορπίστηκαν.

Στον έφιππο ανδριάντα του Φρειδερίκου Β' στη λεωφόρο με τις Φλαμουριές (unter den Linden) στο κέντρο (Mittle) του Βερολίνου που εγκαινιάστηκε το 1851, χαράχτηκε το όνομα του Φρειδερίκου-Φραγκίσκου.

Παραπομπές
----------

1. ↑  Ferdinand Spehr, „Friedrich Franz", Allgemeine Deutsche Biographie, herausgegeben von der Historischen Kommission bei der Bayerischen Akademie der Wissenschaften, Band 7 (1878), S. 505, Digitale Volltext-Ausgabe in Wikisource, here.(Version vom 19. Januar 2017, 20:42 Uhr UTC)
2. ↑  Herbert J. Redman, Frederick the Great and the Seven Years' War, 1756–1763. pp 242–249.
3. ↑  Denkmal König Friedrichs des Grossen: enthüllt am 31. Mai 1851, Verlag der Deckerschen Geheimen Ober-Hofbuchdruckerei, 1851, p. 8.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 80439351
* ISNI: 0000 0000 5638 2125
* GND: 136025315

 |

 |
Η Ρωμαϊκή αυτοκρατορία υπό τον Αδριανό (κυβέρνησε από το 117 έως το 138), που δείχνει τη θέση των Χερούσκων στη βορειοδυτική Γερμανία.
Οι **Χερούσκοι** ήταν μία γερμανική φυλή που κατοίκησε τμήματα των πεδιάδων και των δασών της βορειοδυτικής Γερμανίας, πιθανόν στην περιοχή κοντά στο σημερινό Αννόβερο, κατά τη διάρκεια του 1ου αιώνα π.Χ. και του 1ου αιώνα. Εθνικά, ο Πλίνιος ο Πρεσβύτερος τους ομαδοποιεί με τους γείτονές τους, τους Σουηβούς και τους Χάττες, καθώς και με τους Ερμίονες και άλλες γερμανικές φυλές που λέγεται ότι προέρχονται από έναν κοινό πρόγονο[1].

Το 16 υπέστησαν ήττα από τους Ρωμαίους, 7 χρόνια μετά τη μάχη του Τευτοβούργιου Δρυμού.

Παραπομπές
----------

1. ↑  Pliny the Elder, *The Natural History*, Chap. 28. Germany, Perseus Digital Library

Εξωτερικοί σύνδεσμοι
--------------------

* Φραγκίσκος Βερτολίνης, *Ρωμαϊκή Ιστορία - Τόμος Β΄*, σελ. 104, Εκδόσεις Πελεκάνος, Α' έκδοση 1894, Β' έκδοση 2013
Σκηνικό τραπέζι στα παρασκήνια για το μουσικό κομμάτι "Food, Glorious Food "στη μουσικοθεατρική παραγωγή, *Oliver!*
Ένα **φροντιστηριακό αντικείμενο**, επίσημα γνωστό και ως **σκηνικό αντικείμενο**, είναι αντικείμενο που χρησιμοποιείται στη σκηνή ή στην οθόνη από ηθοποιούς κατά τη διάρκεια μιας παράστασης ή μιας παραγωγής.  Στην πράξη, ως φροντιστήριο θεωρείται οτιδήποτε κινητό ή φορητό σε μια σκηνή ή ένα σετ, διαφορετικό από τους ηθοποιούς, τα σκηνικά, τα κοστούμια και τον ηλεκτρικό εξοπλισμό. Τα αναλώσιμα τρόφιμα που εμφανίζονται στην παραγωγή θεωρούνται επίσης σκηνικά αντικείμενα, μέρη του φροντιστηρίου.

Παραπομπές
----------

1. ↑  Roth, Emily,. *Stage management basics : a primer for performing arts stage managers*. Allender-Zivic, Jonathan,, McGlaughlin, Katy,. New York. ISBN 978-1-138-96055-8. CS1 maint: Πολλαπλές ονομασίες: authors list (link)
2. ↑  Nesfield-Cookson, Mary (1934). *Small Stage Properties and Furniture*. London: G. Allen & Unwin. σελ. 11.
3. ↑  Conway, Heather (1959). *Stage Properties*. London: H. Jenkins. σελ. 11.
4. ↑  Govier, Jacquie (1984). *Create Your Own Stage Props*. Englewood Cliffs, NJ: Prentice-Hall. σελ. 8. ISBN 0-13-189044-1.
5. ↑  Harris, Margaret (1975). «Introduction». Στο: Motley. *Theatre Props*. New York: Drama Book Specialists/Publishers. σελ. 7. ISBN 0-910482-66-7.
Συντεταγμένες: 12°6′53.3″N 68°56′48.1″W﻿ / ﻿12.114806°N 68.946694°W﻿ / 12.114806; -68.946694

Το **Φρούριο Βάκσαμχεϊντ** (ολλανδικά: *Fort Waakzaamheid*) είναι ένα εκ των, συνολικά, οκτώ φρουρίων του νησιού του Κουρασάο. Βρίσκεται στα νότια της δυτικής εισόδου της Γέφυρας της Βασίλισσας Γιουλιάνα.

Το Φρούριο Βάκσαμχεϊντ αποτελούσε μικρού μεγέθους φρούριο, το οποίο αποτελείτο μόνον από έναν προμαχώνα ο οποίος επέβλεπε τον τομέα της *Οτραμπάντα*. Ανεγέρθηκε το 1803, με απώτερο σκοπό την υπεράσπιση του νησιού απέναντι σε πιθανή γαλλική εισβολή. Το 1804, το φρούριο και ο τοπικός πληθυσμός του υπέστησαν πολιορκία χρονικής διάρκειας 26 ημερών υπό την ηγεσία του Ουίλιαμ Μπλάι, πλοιάρχου του HMS Bounty. Κατά τη διάρκεια του Β΄ Παγκοσμίου Πολέμου, οι Αμερικανοί προχώρησαν στην εγκατάσταση αντιαεροπορικών μηχανισμών άμυνας επί των τειχών του, προχώρησαν σε ανακατασκευή των στρατώνων, ενώ, κατά την αποχώρησή τους, εγκατέλειψαν εξοπλισμό. Στις 8 Φεβρουαρίου 2012, ξεκίνησε τμηματικές εργασίες αναστήλωσής του μέσω σχετικής χρηματοδότησης ιδρύματος αφιερωμένου στην προστασία των μνημείων κληρονομιάς.

Δείτε επίσης
------------

* Ιστορία της Ολλανδίας
* Καραϊβική Θάλασσα
* Φρούριο Μπέκενμπουργκ

Παραπομπές
----------

1. ↑  (Αγγλικά) «Fort Waakzaamheid». *www.castles.nl*. Ανακτήθηκε στις 5 Αυγούστου 2015.
2. ↑  (Αγγλικά) Hartog, Johan (1 Ιανουαρίου 1980). *Twelve Forts of the Netherlands Antilles*. "Beaujonville" Mansion. Ανακτήθηκε στις 5 Αυγούστου 2015.
3. ↑  (Αγγλικά) Huber, Joyce (15 Απριλίου 2011). *Best Dives of the Caribbean*. Hunter Publishing. ISBN 9781588431905. Ανακτήθηκε στις 5 Αυγούστου 2015.
4. ↑  (Ολλανδικά) Teenstra, Marten Douwes (1 Ιανουαρίου 1836). *De Nederlandsche West-Indische Eilanden ...* C.G. Sulpke. Ανακτήθηκε στις 5 Αυγούστου 2015.
5. ↑  (Αγγλικά) Philpott, Don (1 Ιανουαρίου 2002). *Dutch Antillies: Aruba, Bonaire, Curacao*. Hunter Publishing. ISBN 9781901522044. Ανακτήθηκε στις 5 Αυγούστου 2015.
6. ↑  (Αγγλικά) Crain, Edward E. (1 Ιανουαρίου 1994). *Historic Architecture in the Caribbean Islands*. University Press of Florida. ISBN 9780813012933. Ανακτήθηκε στις 5 Αυγούστου 2015.
7. ↑  (Ολλανδικά) «Fort Waakzaamheid». *www.beautiful-curacao.nl*. Ανακτήθηκε στις 5 Αυγούστου 2015.
Ο **Φρειδερίκος-Μαυρίκιος-Καζιμίρ ντε Λα Τουρ ντ'Ωβέρν**, γαλλ.: *Frédéric Maurice Casimir de La Tour d'Auvergne*,(24 Οκτωβρίου 1702 – 1 Οκτωβρίου 1723) με την προσφώνηση π*ρίγκιπας τού Τυρέν*, ήταν ο μεγαλύτερος επιζών γιος τού Εμμανουήλ-Θεοδοσίου (1668-1730). Απεβίωσε σε ηλικία 20 ετών. Ήταν ο βραχύβιος γαμπρός τού Ιακώβου-Λουδοβίκου Σομπιέσκι.

Βιογραφία
---------

Γεννήθηκε από τον Εμμανουήλ-Θεοδόσιο ντε Λα Τουρ ντ'Ωβέρν (1668–1730) και την πρώτη του σύζυγο Mαρία-Αρμάνδη-Βικτώρια ντε Λα Τρεμουάλ. Ο πατέρας του ήταν ηγέτης τού δουκάτου τού Μπουγιόν, ενός μικρού πριγκιπάτου στο σημερινό Βέλγιο. Ο δεύτερος από τους γιους τους, δεν ονομαζόταν *πρίγκιπας τού Τυρέν* μέχρι το τέλος τού μεγαλύτερου αδελφού του (Γοδεφρείδου-Μαυρικίου) το 1705 σε ηλικία μόλις 3 ετών.

Από το 1705, ήταν ο κληρονόμος τού πατέρα του. Αφού αρραβωνιάστηκε με τη Μαρία-Καρολίνα Σομπιέσκα, κόρη τού Ιακώβου-Λουδοβίκου Σομπιέσκι, αδερφή της Κλεμεντίνας Σομπιέσκι και εγγονή του Ιωάννη Γ΄ Σομπιέσκι, ο νεαρός πρίγκιπας έκανε γάμο με πληρεξούσιο στις 25 Αυγούστου 1723 στο Νόις της Σιλεσίας.

Όταν νυμφεύτηκε αυτοπροσώπως στο Στρασβούργο στις 20 Σεπτεμβρίου, απεβίωσε ενώ επέστρεφε. Τάφηκε στο Mύνστερ. Η σύζυγός του μόλις δύο μήνες αργότερα παντρεύτηκε τον μικρότερο αδελφό του Κάρολο-Γοδεφρείδο, ο οποίος, ως αποτέλεσμα τού τέλους τού Φρειδερίκου-Μαυρικίου-Καζιμίρ, έγινε πρίγκιπας τού Τυρέν.

Παραπομπές
----------

1. ↑  Leo van de Pas: (Αγγλικά) *Genealogics*. 2003. I00010735.
Ο **Φρειδερίκος I΄** ο *νεότερος*, γερμ. Friedrich X der jüngere (απεβ. 21 Ιουνίου 1412) από τον Οίκο των Χοεντσόλερν-Σουαβίας ήταν κόμης του Χοεντσόλερν (1377-1412).

Βιογραφία
---------

Ήταν ο πρωτότοκος γιος του Φρειδερίκου Θ΄ κόμη του Χοεντσόλερν και της Αδελαΐδας, κόρης του Μπούρχαρτ Ε΄ κόμη του Χ¨οενμπερκ-Βίλντενμπερκ.

Απέσπασε από τον Βεντσεσλάβο Δ΄ της Γερμανίας εξαίρεση στην απονομή της δικαιοσύνης από την Αυλή του βασιλιά, έτσι η δικαιοσύνη απονεμόταν στην κομητεία του. Το 1381 συμμάχησε με τον Λεοπόλδο Γ΄ των Μπάμπενμπερκ δούκα της Αυστρίας και πέντε έτη μετά πολέμησε μαζί του στη μάχη του Ζέμπαχ. Μεσολάβησε μεταξύ της Αυστρίας και των ελευθέρων (φεουδαλικά) πόλεων της Σουαβίας και Φραγκονίας.

Έγινε το 1408 ο πρεσβύτερος του Οίκου· με τη δικαιοδοσία του αυτή μερίμνησε για εσωτερικά ζητήματα του Οίκου και κράτησε την ειρήνη μεταξύ των διαφορετικών κλάδων.

Το 1412 απεβίωσε άτεκνος. Η σύζυγός του Άννα έγινε βοηθός ηγουμένη στο Ρόυτιν. Τον διαδέχθηκε ο γιος του εξαδέλφου του Φρειδερίκος ΙΒ΄.

Οικογένεια
----------

Νυμφεύτηκε την Άννα, κόρη του Μπούρχαρτ Θ΄ κόμη του Χόενμπερκ-Νάγκολτ· δεν απέκτησαν απογόνους.

Πηγές
-----

* Graf Rudolph Stillfried-Alcántara and Traugott Maercker: Hohenzollerische Forschungen, C. Reimarus, 1847, p. 186 ff
Συνέντευξη των εκπροσώπων στη διάσκεψη το 2021
Το **Φόρουμ «Φιλία»** (αγγλικά: **PHILIA Forum**) που συνεδρίασε στις 12 Φεβρουαρίου 2021 στην Αθήνα ήταν συνάντηση των υπουργών επτά χωρών με σκοπό τη συνεργασία και την ενεργό συμβολή στην ειρήνη, στη σταθερότητα και στην ασφάλεια της ευρύτερης περιοχής. Συζητήθηκαν καίρια και επίκαιρα πολιτικά θέματα της περιοχής από τη Μέση Ανατολή, τη Μεσόγειο και μέχρι τον Κόλπο. Συμφωνήθηκε επίσης ότι το φόρουμ «Φιλία» θα είναι ευέλικτο και ανοικτό σε άλλες χώρες από την περιοχή και πέρα από αυτήν.

Πήραν μέρος τρία ευρωπαϊκά και τέσσερα αραβικά κράτη, η Ελλάδα, Κύπρος, Αίγυπτος, Μπαχρέιν, Γαλλία, Σαουδική Αραβία και τα Ηνωμένα Αραβικά Εμιράτα (ΗΑΕ). Χαρακτηριστικό σύμφωνα με το κοινό ανακοινωθέν είναι η αφοσίωση όλων των πλευρών στο διεθνές δίκαιο, στον Χάρτη του ΟΗΕ, στα ψηφίσματα του Συμβουλίου Ασφαλείας και στη Σύμβαση του ΟΗΕ για το Δίκαιο της Θάλασσας (UNCLOS).

Τα κέρδη της Ελλάδας από αυτή την πρωτοβουλία είναι να θέσει ένα πλαίσιο συνεργασιών βάση του διεθνούς δικαίου, ενώ ξεκινώντας από θέματα χαμηλής πολιτικής, όπως η αντιμετώπιση της πανδημίας και η συνεργασία πολλούς τομείς θέτει τις βάσεις και οδηγεί σε στρατηγικές συμπράξεις, έτσι ώστε να αποτελέσει γέφυρα μεταξύ της Ευρωπαϊκής Ένωσης και της Ανατολής.

Πηγές
-----

* 
*

Εξωτερικοί σύνδεσμοι
--------------------

* Επίσημη ιστοσελίδα (Αγγλικά)
* Κοινό ανακοινωθέν των μελών (Αγγλικά)
Η λέξη **φύλαρχος** («φυλή» + *αρχείν*) που σημαίνει «αρχηγός φυλής», έχει χρησιμοποιηθεί, μεταξύ άλλων, και σε αυτές τις περιπτώσεις:

Στην Αρχαία Αθήνα, *φύλαρχοι* ονομάζονταν οι επικεφαλής του ιππικού κάθε μιας από τις δέκα φυλές της πόλης. 

Κατά την Πρωτοβυζαντινή περίοδο, από τον 4ο έως τον 7ο αιώνα, ο τίτλος απονεμόταν στους αρχηγούς των αραβικών φυλών - συμμάχων της Αυτοκρατορίας στην Ανατολή (ουσιαστικά το ισοδύναμο του «σεΐχη»), τόσο σε αυτούς που εγκαταστάθηκαν εντός όσο και εκτός της Αυτοκρατορίας. Ειδικά την περίοδο από το 530 έως περίπου το 585, οι μεμονωμένοι φύλαρχοι υπάγονταν σε έναν ανώτατο φύλαρχο από τη δυναστεία των Γασσανιδών.

Η λέξη έχει χρησιμοποιηθεί επίσης και στην *Ουτοπία* του Τόμας Μορ (1516), όπου οι ηγέτες των πόλεων ονομάζονται φύλαρχοι.

Παραπομπές
----------

1. ↑  Kazhdan, Alexander, επιμ. (1991). *Oxford Dictionary of Byzantium*. Oxford University Press. σελ. 1672. ISBN 978-0-19-504652-6.
2. ↑  Rudat, Wolfgang E. H. (1981). «THOMAS MORE AND HYTHLODAY: SOME SPECULATIONS ON UTOPIA». *Bibliothèque d'Humanisme et Renaissance* **43** (1): 123–127. ISSN 0006-1999. .

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **φύλαρχος**  |
Η **Φόρουμ Πισκάριουμ**, (λατιν. : *Forum Piscarium*), δηλαδή η **ιχθυαγορά** ήταν η κεντρική εμπορική αγορά ψαριών στην αρχαία Ρώμη. Η ιχθυαγορά βρισκόταν βόρεια της Ρωμαϊκής Αγοράς.

Κάηκε το 210 π.Χ. και ξανακτίστηκε τον επόμενο χρόνο. Το 179 π.Χ. ενσωματώθηκε στη γενική Κρεαταγορά (Macellum), που κτίστηκε από τον Mάρκο Φούλβιο Νοβίλιο στην ίδια περιοχή.  Τα μεσαιωνικά χρόνια ωστόσο, διαχωρίστηκε από την γενική κρεαταγορά και εγκαταστάθηκε κοντά στη Ρωμαϊκή αγορά, και συγκεκριμένα στο Περιστύλιο της Οκταβίας όπου και παρέμεινε μέχρι και τον 19ο αιώνα.

Η ιχθυαγορά ονομάζεται *Piscatorium* στον Τίτο Λίβιο και *Piscarium* στον Μάρκο Τερέντι Βάρρωνα και τον Τίτο Μάκκιο Πλαύτο.

Bιβλιογραφικές αναφορές
-----------------------

1. ↑  Annalisa Marzano (1 Αυγούστου 2013). *Harvesting the Sea: The Exploitation of Marine Resources in the Roman Mediterranean*. Oxford University Press. σελίδες 270–. ISBN 978-0-19-967562-3.

Παραπομπές σε πηγές
-------------------

* Lacus Curtius - Φόρουμ της Αρχαίας Ρώμης
Συντεταγμένες: 40°18′17″N 3°43′52″W﻿ / ﻿40.30472°N 3.73111°W﻿ / 40.30472; -3.73111

Αυτό το λήμμα αφορά την πόλη της Χετάφε.  Για την ποδοσφαιρική ομάδα της πόλης, δείτε: Χετάφε ΚΦ.  

Η **Χετάφε** (ισπανικά: *Getafe*) είναι πόλη της Ισπανίας. Ο δήμος της Χετάφε ανήκει διοικητικά στην Μητροπολιτική Περιοχή της Μαδρίτης και βρίσκεται στο νότιο μέρος της. Η πόλη βρίσκεται στο κέντρο της Ιβηρικής Χερσονήσου (στην Χετάφε υπάρχει ο λεγόμενος *Λόφος των Αγγέλων* - *Cerro de los Ángeles* - ο οποίος αποτελεί το γεωγραφικό κέντρο της Ιβηρικής Χερσονήσου). 

Βρίσκεται 13 χιλιόμετρα νότια του δήμου της Μαδρίτης. Αποτελεί έναν από τους πιο πυκνοκατοικημένους δήμους της περιοχής και βιομηχανικό της κέντρο. Το 2011 ο πληθυσμός του υπολογίστηκε στους 170.115 κατοίκους. 

Η πόλη σχηματίστηκε το 1326 ύστερα από την απόφαση γειτονικών χωριών που βρίσκονταν στην περιοχή να σχηματίσουν μια κοινή πόλη. Το όνομα που επέλεξαν για τη νέα τους πόλη ήταν το *Xatafi*, το οποίο είχε αραβική ρίζα και πιθανότατα αναφερόταν στον μακρύ δρόμο που περνούσε από την περιοχή και ένωνε τη Μαδρίτη με το Τολέδο (από την αραβική λέξη jata που σημαίνει *«μακρύ»*). Το σημερινό όνομα Getafe αποτελεί παραφθορά του αρχικού της ονόματος. 

Στην ίδια περιοχή έχουν βρεθεί ευρήματα που χρονολογούνται από την Παλαιολιθική εποχή, ενώ στην Ρωμαϊκή εποχή από την περιοχή περνούσε ρωμαϊκή οδός, η λεγόμενη και *La Torecilla*, απομεινάρια της οποίας είναι και σήμερα εμφανή. Αργότερα στην περιοχή εγκαταστάθηκαν διάφορες γερμανικές φυλές. Τον 8ο αιώνα στην περιοχή εισέβαλαν Μαροκινοί, ενώ το 1085 ο βασιλιάς της Καστίλης και του Λεόν Αλφόνσο ο Έκτος κυρίευσε τα χωριά της περιοχής. 

Τους επόμενους αιώνες η πόλη αναπτύχθηκε. Λόγω της εγγύτητάς της με τη Μαδρίτη, στις αρχές του 20ου αιώνα η Χετάφε μετατράπηκε από μια γεωργική πόλη σε βιομηχανική. Η εκβιομηχάνιση προκάλεσε μια ραγδαία αύξηση του πληθυσμού, αρχής γενομένης από τη δεκαετία του 1950.

Στην πόλη υπάρχουν σχολές δημόσιου του πανεπιστήμιο Universidad Carlos III de Madrid το οποίο ιδρύθηκε το 1989. Η πόλη αποτελεί έδρα της ομώνυμης ποδοσφαιρικής ομάδας Χετάφε ΚΦ.

Παραπομπές
----------

1. ↑  Εθνικό Ινστιτούτο Στατιστικών της Ισπανίας: «Municipal Register of Spain of 2022» 16  Μαΐου 2022. σελ. 1,235.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 127616974
* LCCN: n80001327
* GND: 4768909-2
* BNF: cb158480031 (data)
* BNE: XX451174

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Ισπανία
 |

 |
Η **Φρίντα Μπελινφάντε** (*Frieda Belinfante*, γέννηση Άμστερνταμ, 10 Μαΐου 1904 - Σάντα Φε, Νέο Μεξικό, 5 Μάρτιος 1995) ήταν Ολλανδέζα τσελίστρια, μαέστρος και μέλος της Ολλανδικής Αντίστασης κατά την διάρκεια του Β' Παγκοσμίου Πολέμου

Ήταν κόρη του Αρόν (Άρι) Μπελινφάντε και της Georgine Antoinette Hesse  με καταγωγή από Σεφαρδίτες Εβραίους της Πορτογαλίας οι οποίοι έφτασαν στην Ολλανδία τον 17ο αιώνα. Άλλοι γνωστοί συγγενείς της ήταν οι συγγραφείς Εμιλί Μπελινφάντε και Ισαάκ Κοέν Μπελινφάντε, ο δάσκαλος Μόσες Κοέν Μπελινφάντε και η δημοσιογράφος Εμιλί Μπελινφάντε. Πολλοί από αυτούς χάθηκαν σε διάφορα ναζιστικά στρατόπεδα συγκέντρωσης κατά τη διάρκεια του Ολοκαυτώματος.

Η Φρίντα Μπελινφάντε ήταν λεσβία και καλή φίλη του Βίλλεμ Αροντέους, ενός από τους ηγέτες της Ράαντ βαν Βέρζετ (*Συμβούλιο Αντίστασης*) και ανοιχτά ομοφυλόφιλου ανθρώπου. Συνεισέφερε δραστήρια στην Ολλανδική Αντίσταση, κυρίως πλαστογραφώντας προσωπικά έγγραφα για Εβραίους. Μαζί με τον Αροντέους ήταν μέλος της ομάδας που ανατίναξε το ληξιαρχείο του Άμστερνταμ στις 27 Μαρτίου 1943. Με την ενέργεια αυτή καταστράφηκαν χιλιάδες φάκελοι, και έτσι η προσπάθεια σύγκρισης των πλαστών εγγράφων με τα έγγραφα του ληξιαρχείου παρακωλύθηκε. Παρόλα αυτά, με τον καιρό η συνεισφορά της στην Αντίσταση ξεχάστηκε. 

Μετά τον πόλεμο, η Μπελινφάντε μετανάστευσε στις Ηνωμένες Πολιτείες και συνέχισε την μουσική της καριέρα. Για ένα διάστημα ήταν μαέστρος στην Φιλαρμονική της κομητείας Όραντζ, μέχρι να απολυθεί εξαιτίας του σεξουαλικού προσανατολισμού της. 

Πέθανε το 1995 από καρκίνο.

Η βιογραφία της Μπελινφάντε ήταν το θέμα του ντοκυμαντέρ *But I Was a Girl*. Η ιστορία της παρουσιάστηκε και σε μία έκθεση που χρηματοδοτήθηκε από την Ολλανδική Κυβέρνηση, με θέμα την δίωξη των ομοφυλόφιλων και των λεσβιών κατά την διάρκεια του Β' Παγκοσμίου Πολέμου.

Παραπομπές
----------

1. ↑  *Biografisch Portaal*. 14300583. Ανακτήθηκε στις 9  Οκτωβρίου 2017.
2. ↑  (Γερμανικά, Αγγλικά) *FemBio database*. 31213. Ανακτήθηκε στις 9  Οκτωβρίου 2017.
3. ↑  www.biografischportaal.nl/persoon/14300583.

Εξωτερικοί σύνδεσμοι
--------------------

* Γενεαλογία από την μεριά του πατέρα της

Βιβλιογραφία
------------

* "Het begint met nee zeggen: biografieën rond verzet en homoseksualiteit 1940-1945" (2006), edited by Klaus Müller, Judith Schuyf
* "But I Was a Girl: The Story of Frieda Belinfante" (ντοκυμαντέρ του 1999 Ολλανδία/ΗΠΑ; σκηνοθεσία Toni Boumans; παραγωγή Bernard Neuhaus)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 280503743
* **Europeana**: agent/base/161243
* LCCN: no2014094797
* ISNI: 0000 0003 8750 0616
* GND: 1075937663
* BPN: 14300583

 |

 |
Ο ποταμός Φρίντμπεργκερ Αχ είναι ένας μικρός ποταμός στη Βαυαρία της Γερμανίας. Είναι δεξιός παραπόταμος του Δούναβη και έχει μήκος 92 χιλιόμετρα. Οι πηγές του βρίσκονται κοντά στο χωριό Ουντερμύλχαουζεν. Κατά το μεγαλύτερο μέρος της διαδρομής του ρέει παράλληλα με τον ποταμό Λεχ. Πόλεις κατά μήκος του ποταμού είναι οι Βάιλ, Πρίτριχινγκ, Μέρινγκ, Φρίντμπεργκ, Ρέλινγκ, Τιρχάουπτεν και Ράιν. Μετά την πόλη Ράιν, ο ποταμός ρέει προς τα ανατολικά, παράλληλα με τον Δούναβη και τελικά εκβάλλει σε αυτόν κοντά στο Όμπερχαουσεν.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 304958617

 |

 |
Το 2002 ενεργοποιήθηκε στην Ελλάδα ως προς μέσο θεώρησης των στοιχείων ο φορολογικός μηχανισμός. 

Η κατάργηση της θεώρησης των βιβλίων ήρθε τμηματικά και η πλήρη κατάργηση τους έγινε περίπου το 2008. 

Ο Φορολογικός μηχανισμός έπαιξε σημαντικό κίνητρο για κερδοσκοπία, δεν έχει καταργηθεί ακόμα στην Ελλάδα έως σήμερα.

Ο φορολογικός μηχανισμός είναι μια υπολογιστική μηχανή, διπλού σημείου ελέγχου.

Δημιουργεί ειδικό αλγόριθμο, βάση οδηγίας της Ελληνικής κυβέρνησης, που αποθηκεύεται στην εσωτερική του μνήμη. 

Συνοδεύεται από Λογισμικό Υποστήριξης Σήμανσης Φορολογικών Στοιχείων Υπόχρεου σε Φορολογική Σήμανση (ΛΥΣΦΣΥΦΣ) και αποθηκεύει στον ηλεκτρονικό υπολογιστή τα παραστατικά που έχουν σημανθεί με τον ειδικό αλγόριθμο. 

Την 31/12/2002 με το Φ.Ε.Κ 3513/2012, ο φορολογικός μηχανισμός ήρθε να παίξει τον ρόλο της άμεσης δήλωσης των πωλήσεων.

Από το 2013 και έπειτα η γραφειοκρατία μειώθηκε για την δήλωση του στην αρμόδια οικονομική υπηρεσία, και γινόταν από το taxis αντί της παρουσίας του επιχειρηματία ηλεκτρονικά. 

Επίσης δεν απαιτούνται έως σήμερα τα δικαιολογητικά ενημερότητας. 

Το 2014 το μέτρο ατόνησε. 

Επίσης καταργήθηκε από τα στοιχεία τιμολογίων χονδρικής, ανοίγοντας τον δρόμο του εκσυγχρονισμού στις επιχειρήσεις για την ηλεκτρονική τιμολόγηση. 

Καταργήθηκε ο φορολογικός μηχανισμός σε πολλούς κλάδους επαγγελμάτων και μάλιστα σε κλάδους που έχουν υψηλά και μη ελέγξιμα ποσοστά φοροδιαφυγής.

Τι συνοδεύει τον φορολογικό μηχανισμό
-------------------------------------

Ο φορολογικός μηχανισμός συνοδεύεται από :

* driver φορολογικού μηχανισμού
* Βιβλίο επισκευών και βλαβών
* Καλώδια σύνδεσης με τον Ηλεκτρονικό υπολογιστή
Το **Xρυσό Σοκάκι** (τσέχικα: Zlatá ulička) είναι μικροσκοπικός δρόμος που βρίσκεται στη βορειοανατολική περιοχή του Κάστρου της Πράγας. Οφείλει το όνομά του στους χρυσοχόους που έζησαν εκεί κατά τον 17ο αιώνα. Χαρακτηρίζεται από μια σειρά από χαμηλά σπιτάκια, που χτίστηκαν στα τέλη του 16ου αιώνα κατ’ εντολή του Αυτοκράτορα Ροδόλφου Β΄ των Αψβούργων, για να στεγάσουν τους 24 φρουρούς του Κάστρου και τις οικογένειές τους. Ο δρόμος είναι επίσης γνωστός ως «Δρόμος των Αλχημιστών», αφού σύμφωνα με κάποιο θρύλο, κάποιοι αλχημιστές ζούσαν εκεί -αν και στην πραγματικότητα διέμεναν σε έναν κοντινό δρόμο-, οι οποίοι κατά τη διάρκεια της βασιλείας του Ροδόλφου Β΄ μετά από παραγγελία του, προσπαθούσαν να μετατρέψουν τα απλά μέταλλα σε χρυσό και να ανακαλύψουν το ελιξίριο και τα μυστικά της αιώνιας ζωής.

Η οικία με αριθμό 22 όπου έζησε ο συγγραφέας Φραντς Κάφκα
Το τραπέζι της χαρτορίχτρας Ματθίλδης Προύσοβα στo μπλε σπίτι, με τον αριθμό 14
Στις αρχές του 20ου αιώνα, την περίοδο 1916-1917, έζησε στην οικία με αριθμό 22 ο συγγραφέας Φραντς Κάφκα, μαζί με την αδελφή του Ότλα. Εδώ ο Κάφκα, έγραψε την συλλογή δεκατεσσάρων διηγημάτων «Ένας αγροτικός γιατρός». Επίσης, στον ίδιο δρόμο το 1929, για μικρό χρονικό διάστημα έζησε και ο βραβευμένος με το Νόμπελ Λογοτεχνίας το 1984, Γιάροσλαβ Σάιφερτ. Στο μπλε σπίτι, με τον αριθμό 14, ζούσε πριν τον πόλεμο μια διάσημη χαρτορίχτρα-μάντισσα με το ψευδώνυμο «Μαντάμ ντε Τέμπ», που τραβούσε την προσοχή από τα μαύρα ρούχα και το καπέλο με φτερά στρουθοκαμήλου που φορούσε. Η Ματθίλδη Προύσοβα όπως ήταν το πραγματικό της όνομα, συνελήφθη από την Γκεστάπο και πέθανε κατά τη διάρκεια μιας ανάκρισης, εξαιτίας των προβλέψεών της για το τέλος του Ναζισμού. Το δρομάκι συνέχισε να κατοικείται από φτωχούς και διάφορους καλλιτέχνες μέχρι το 1956, έτος κατά το οποίο και οι τελευταίοι κάτοικοι μεταφέρθηκαν σε νέα σπίτια και ο δρόμος αποκαταστάθηκε. Ο σπουδαίος Τσέχος μοντερνιστής αρχιτέκτονας Πάβελ Γιάνακ (Pavel Janák), ο οποίος ανέλαβε την αποκατάσταση του κάστρου, έκανε μια εκτενή ανακατασκευή της αλέας, ενώ ο διάσημος σκηνοθέτης, εικονογράφος και ζωγράφος Γίρι Τρνκα (Jiří Trnka), πρότεινε τις έγχρωμες προσόψεις με φωτεινά χρώματα στα σπιτάκια του δρόμου.

Σήμερα, κάποια από τα σπίτια είναι εκθεσιακοί χώροι με την ιστορία του δρόμου, ενώ κάποια άλλα έχουν γίνει καταστήματα με σουβενίρ και έτσι όλος ο δρόμος με την παραμυθένια όψη του από τα παστέλ σπίτια με τα μικρά παράθυρα και τις πόρτες, αποτελεί τοποθεσία μεγάλου τουριστικού ενδιαφέροντος, καθώς και Μνημείο Παγκόσμιας Κληρονομιάς της UNESCO.

Παραπομπές
----------

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χρυσό Σοκάκι** |

* 
* 
* 
* 
* 
* 
* 

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4595481-1
* NKC: ge131447

 |

 |
Ο **Χαφίζ Οσμάν** (Ḥāfiẓ ‛Uthmān ibn ‛Alī, γεν. Κωνσταντινούπολη, 1052/1642, θ. Κωνσταντινούπολη, 1698) ήταν οθωμανός καλλιγράφος. Το όνομα Χαφίζ, που στα αραβικά σημαίνει «εκείνος που γνωρίζει το Κοράνιο από μνήμης», του δόθηκε όταν απομνημόνευσε το Κοράνιο σε νεαρή ηλικία. Πατέρας του ήταν ο μουεζίνης Αλί Εφέντι. Καταγόταν από φτωχική οικογένεια και την εκπαίδευσή του στήριξε ο Φαζίλ Μουσταφά Πασά της οικογένειας Κιοπρουλού. Μαθήτευσε στο πλευρό του δερβίση ‛Ali Mustafa al-Ayyubi και αργότερα δίπλα στον Nafaszada Sayyid Isma‛il. Απέκτησε το δίπλωμα του καλλιγράφου σε ηλικία δέκα οκτώ ετών και αφιερώθηκε στη διδασκαλία και την καλλιγραφία. 

Θεωρείται ο δεύτερος σημαντικότερος καλλιγράφος της οθωμανικής αυτοκρατορίας μετά τον Σεΐχ Χαμντουλάχ, του οποίο το ύφος ακολούθησε πιστά στα πρώιμα έργα του. Καθιέρωσε ένα απλό ύφος της γραφής νασκ (naskh) που εξελίχθηκε σε πρότυπο για τους μεταγενέστερους καλλιγράφους. Ανέπτυξε επίσης τη διακοσμητική γραφή *dīvānī jalī*, παραλλαγή της γραφής *dīwānī*, που χρησιμοποιήθηκε σε επίσημα έγγραφα της αυτοκρατορίας, ενώ πρώτος φιλοτέχνησε μεγάλες καλλιγραφικές συνθέσεις του προφήτη Μωάμεθ. Στα δικά του αντίγραφα του Κορανίου βασίζονται σήμερα τα περισσότερα από αυτά που παράγονται σήμερα στην Τουρκία. Υπολογίζεται πως ολοκλήρωσε είκοσι πέντε αντίγραφα του Κορανίου και πληθώρα προσευχών ή καλλιγραφικών ασκήσεων. Συνήθιζε να επιμελείται σχολαστικά ο ίδιος τον κολοφώνα των έργων του. 

Το 1106/1695 έγινε δάσκαλος του σουλτάνου Μουσταφά Β' και του αδελφού του Αχμέτ Γ΄. Περιγράφεται ως ικανός και ευσυνείδητος δάσκαλος, που δεν αμοιβόταν για τις υπηρεσίες του. Γνωρίζουμε τουλάχιστον πενήντα μαθητές του και στους πιο επιφανείς ανήκουν οι Γεντικουλέλι Σεγίντ Αμντουλάχ, Γιουσούφ Ρουμί (θ. 1121/1709), Ροντοσιζάντε Αμπντουλάχ (θ. 1116/1704), Γιουσούφ Μεεντί (θ. 1133/1731) και Μεχμέντ Γκιριντί (θ. 1165/1765).

Καθώς δεν ανέλαβε ποτέ δημόσιο αξίωμα, ο Χαφίζ Οσμάν ταξίδεψε αρκετά και τα έργα του φέρουν υπογραφές που καταγράφουν τους τόπους που επισκέφτηκε, μεταξύ αυτών η Προύσα και η Αδριανούπολη στην Τουρκία, η Αίγυπτος και η Χιτζάζ. Παράλυτος κατά τα τρία τελευταία χρόνια της ζωής του, πέθανε στην Κωνσταντινούπολη και τάφηκε στο τζαμί Κοτζά Μουσταφά Πασά.

Παραπομπές
----------

1. 1 2  (Αγγλικά) *Union List of Artist Names*. 500319047. Ανακτήθηκε στις 9  Οκτωβρίου 2017.
2. 1 2  *Artnet*. hafiz-osman. Ανακτήθηκε στις 9  Οκτωβρίου 2017.
3. 1 2  (Αγγλικά, Ιταλικά, Ιαπωνικά) *opac.vatlib.it*. 495/187562.
4. ↑  Schimmel Annemarie, *Deciphering the signs of God: a phenomenological approach to Islam*, SUNY Press, 1994, σ. 154

Πηγές
-----

* Nabil Saidi. «Hafiz Osman.» Grove Art Online. Oxford Art Online. 2009
* M. Ugur Derman, *Masterpieces of Ottoman Calligraphy*, κατάλογος έκθεσης Μουσείου Sakıp Sabancı, 2004

Εξωτερικοί σύνδεσμοι
--------------------

* Πολυμέσα σχετικά με το θέμα  Hafiz Osman στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 76726278
* **Europeana**: agent/base/57922
* LCCN: no2010114012
* ISNI: 0000 0000 8157 4954
* GND: 103249346
* BNF: cb162157507 (data)
* ULAN: 500319047

 |

 |
Χορές τε φεσεντζούν
Χορές τε γκεϊμέ
Το **χορές** (περσικά: خورش) είναι ένας γενικός όρος που περιγράφει τα μαγειρευτά στιφάδο πιάτα στην ιρανική κουζίνα. Η λέξη προέρχεται από το ρήμα "khordan" (περσικά: خوردن) "να φάει" και σημαίνει κυριολεκτικά "γεύμα". Συνήθως σερβίρεται δίπλα σε πόλο (ρύζι). Στην ιρανική κουζίνα υπάρχουν πολλά διαφορετικά χορές με πολλά μοναδικά συστατικά, πολλά από τα οποία είναι τοπικές σπεσιαλιτέ της κάθε πόλης. Πολλές εκδοχές περιλαμβάνουν κάποιο κρεατικό αλλά πολλές επίσης είναι και χορτοφαγικές. Στη παρασκευή του Χορές συνήθως χρησιμοποιείται κάποια ποσότητα σαφράν για να δώσει μια χαρακτηριστική γεύση και άρωμα. Τα πιο δημοφιλή χορές είναι το Χορές τε γκεϊμέ, το Χορές τε γκορμέ σαμπζί και το Χορές τε φεσεντζούν.
Το **Χονγκεερτού** είναι ηφαιστειακό πεδίο στην Επαρχία Εσωτερικής Μογγολίας στην Κίνα.

Το πεδίο διαμορφώνεται από δώδεκα βασαλτικούς κώνους θράκας. Μερικοί από τους κώνους έχουν σχηματιστεί σε ένα ρήγμα. Ίσως να χρονολογείται από την εποχή του Ολόκαινου. Νεαρές ροές λάβας από αυτό το πεδίο φαίνονται πολύ μικρότερες από αυτές των Τεταρτογενών ηφαίστειων στη γειτονιά. Η ηφαιστειακή δραστηριότητα μπορεί να προέρχονται από τις τεκτονικές επιδράσεις της κίνησης του μπλοκ του Όρντος. Η σεισμική τομογραφία]] δείχνει την παρουσία περιοχής χαμηλής ταχύτητας στο ηφαίστειο.

Παραπομπές
----------

1. 1 2 3  Πρότυπο:Cite GVP
2. ↑  Whitford-Stark, J. L. (1987). *A survey of Cenozoic volcanism on mainland Asia*. **213**, σελ. 1–74. doi:10.1130/SPE213-p1. ISSN 0072-1077.
3. ↑  Wei, H.; Sparks, R.S.J.; Liu, R.; Fan, Q.; Wang, Y.; Hong, H.; Zhang, H.; Chen, H. *και άλλοι*. (February 2003). «Three active volcanoes in China and their hazards». *Journal of Asian Earth Sciences* **21** (5): 516. doi:10.1016/S1367-9120(02)00081-0.
4. ↑  Zheng, Yong; Shen, Weisen; Zhou, Longquan; Yang, Yingjie; Xie, Zujun; Ritzwoller, Michael H. (2011). «Ambient Noise Tomography of North east ern China, the Korean Peninsula, and the Sea of Japan». *Journal of Geophysical Research*: 18-19.. Ανακτήθηκε στις 3 November 2016.

Εξωτερικοί σύνδεσμοι
--------------------

* Petrogenesis and tectonic setting of the granites in Honggeertu area, central Inner Mongolia：Constraints from LA-ICP-MS zircon U-Pb chronology and geochemistry
Ο **Σάχης Χουσεΐν Χοτάκ**, (παστού: شاه حسين هوتک), γιος του Μίρβαϊς Χοτάκ, ήταν ο πέμπτος και τελευταίος ηγεμόνας της δυναστείας Χοτάκ. Είχε καταγωγή από τους Παστούν (*Αφγανός*) από τη φυλή Γκιλτζί, και διαδέχθηκε τον αδελφό του Μαχμούντ Χοτάκ στον θρόνο μετά τον θάνατο του το 1725. Υπήρξε επίσης σημαντικός ποιητής στη γλώσσα παστού. Όσο ο ξάδερφος του διακυβερνούσε το μεγαλύτερο μέρος της Περσίας από την Ισφαχάν, ο Χουσεΐν διακυβερνούσε την περιοχή όπου σήμερα βρίσκεται το Αφγανιστάν από την Κανταχάρ.

Ο θάνατος του Ασράφ Χαν το 1729 σηματοδότησε το τέλος της σύντομης διακυβέρνησης των Χοτάκ στην Περσία (Ιράν), αλλά το σημερινό Αφγανιστάν βρισκόταν υπό τη διακυβέρνηση του Χουσεΐν μέχρι το 1738 όταν κατακτήθηκε από τον Ναντέρ Σαχ. Η κατάκτηση αυτή ήταν μία σύντομη διακοπή πριν την εγκαθίδρυση της τελευταίας Αφγανικής Αυτοκρατορίας και προκατόχου του σύγχρονου Αφγανιστάν το 1747.

Παραπομπές
----------

1. ↑  «AN OUTLINE OF THE HISTORY OF PERSIA DURING THE LAST TWO CENTURIES (A.D. 1722–1922)». *Edward G. Browne*. London: Packard Humanities Institute. σελ. 31. Αρχειοθετήθηκε από το πρωτότυπο στις 1 Δεκεμβρίου 2017. Ανακτήθηκε στις 21 Νοεμβρίου 2018. CS1 maint: Unfit url (link)
2. ↑  «Last Afghan empire». Encyclopædia Britannica Online. Ανακτήθηκε στις 22 Νοεμβρίου 2018.
3. ↑  «AFGHANISTAN x. Political History». *D. Balland*. Encyclopædia Iranica. Ανακτήθηκε στις 22 Νοεμβρίου 2018.
4. ↑  Houtsma, Martijn Theodoor (1987). *E.J. Brill's first encyclopaedia of Islam 1913–1936*. **2**. Holland: BRILL. σελ. 146. ISBN 9789004097964.

|  |
| --- |
| Χουσεΐν Χοτάκ **Δυναστεία Χοτάκ****Γέννηση:** ~ |
| ΠροκάτοχοςΜαχμούντ Χοτάκ | **Εμίρης του Αφγανιστάν**1725–1738 | ΔιάδοχοςΑχμάντ Σαχ Αμπντάλι |
|
Ο δρ **Χαν Σουνγκ-σου** (**Han Seung-soo**) είναι Νοτιοκορεάτης πολιτικός και διπλωμάτης. Από το Φεβρουάριο του 2008 ως τις 29 Σεπτεμβρίου του 2009 ήταν Πρωθυπουργός της Νότιας Κορέας. Υπήρξε επίσης επικεφαλής της Γενικής Συνέλευσης του ΟΗΕ.

Βιογραφία
---------

Γεννήθηκε στις 28 Δεκεμβρίου του 1936 στην Γκάνγουον-ντο της Νότιας Κορέας. Το 1960 πήρε το πτυχίο του από ασιατικό πανεπιστήμιο. Στη συνέχεια απέκτησε το μάστερ του από το Εθνικό Πανεπιστήμιο της Σεούλ το 1963 και ντοκτορά στις οικονομικές επιστήμες από το Πανεπιστήμιο του Γιορκ, το 1968. Δίδαξε επίσης στην Αγγλία και στην Κορέα ως καθηγητής.

Πολιτική και διπλωματική καριέρα
--------------------------------

Εξελέγη για πρώτη φορά στην Εθνοσυνέλευση το 1988. Ήταν πρεσβευτής στις ΗΠΑ από το 1993 ως το 1994, αρχηγός του Γενικού Επιτελείου επί Κιμ Γιονγκ-σαμ από το 1994 ως το 1995 και αντιπρόεδρος της κυβέρνησης και Υπουργός Οικονομικών την περίοδο από το 1996 ως το 1997.

Τον Απρίλιο του 2001, ο δρ. Χαν διορίστηκε Υπουργός Εξωτερικών. Το Σεπτέμβριο του ιδίου έτους εξελέγη Πρόεδρος της Γενικής Συνέλευσης των Ηνωμένων Εθνών. Στις 10 Δεκεμβρίου του 2001 παρέλαβε το Βραβείο Νόμπελ Ειρήνης, για λογαριασμό των Ηνωμένων Εθνών, ως εκπρόσωπος του Οργανισμού.

Έπειτα από τη θητεία του στα Ηνωμένα Έθνη, επανήλθε στην πολιτική και εξελέγη βουλευτής το 2002. Πριν τις εκλογές άφησε τις θέσεις του Προέδρου της Γενικής Συνέλευσης των Ηνωμένων Εθνών και του Υπουργού Εξωτερικών.

Το Μάιο του 2007 ο δρ Χαν διορίστηκε ειδικός απεσταλμένος του ΓΓ του ΟΗΕ για θέματα κλιματικών αλλαγών.

Έπειτα από τη νίκη του Λι Μιόνγκ-μπακ στις προεδρικές εκλογές του Δεκεμβρίου του 2007, διόρισε Πρωθυπουργό το Χαν στα τέλη Ιανουαρίου του 2008. Ο διορισμός του Χαν εγκρίθηκε από την Εθνοσυνέλευση στις 29 Φεβρουαρίου του 2008, με 270 ψήφους υπέρ και 94 κατά.

Στις 10 Ιουνίου του 2008 η κυβέρνησή του υπέβαλε παραίτηση, έπειτα από τις έντονες διαμαρτυρίες που προκλήθηκαν με αφορμή την απόφαση να επαναληφθούν οι εισαγωγές βοδινού κρέατος από τις ΗΠΑ. Στις 7 Ιουλίου σχηματίστηκε νέα κυβέρνηση, έπειτα από ανασχηματισμό.

Στις 3 Σεπτεμβρίου του 2009 έγινε ανασχηματισμός της κυβέρνησης και διορίστηκε νέος πρωθυπουργός ο Τσουνγκ Ουν-τσαν.

Παραπομπές
----------

1. ↑  Ανακτήθηκε στις 4  Ιουλίου 2019.
2. ↑  «UN Secretary-General Ban Ki-moon Appoints Special Envoys on Climate Change». United Nations. 2007. Αρχειοθετήθηκε από το πρωτότυπο στις 28 Μαΐου 2007. Ανακτήθηκε στις 3 Αυγούστου 2007.
3. ↑  «New South Korean leader names PM». BBC News. 2008-01-28.. Ανακτήθηκε στις 2008-01-28.
4. ↑   CNN, 10/06/2008
5. ↑  September 2009

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χαν Σουνγκ-σου** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 210983762
* LCCN: no95025201
* ISNI: 0000 0004 4890 5300
* GND: 170120856

 |

 |
Ο **Χρήστος (Τάκης) Παπέτας** είναι Κύπριος πρώην διεθνής ποδοσφαιριστής, ο οποίος αγωνίστηκε από το 1968 ως το 1989 σε ομάδες της Κύπρου και της Ελλάδας.

Καριέρα
-------

Ο Παπέτας ξεκίνησε να αγωνίζεται σε ηλικία δεκατριών ετών για τον Αχιλλέα Καϊμακλίου και το 1968 μεταπήδησε στον ΑΣΙΛ, όπου παρέμεινε μέχρι το 1971. Σε ηλικία δεκαέξι ετών έγινε ο νεαρότερος ποδοσφαιριστής που αγωνίστηκε ποτέ στην εθνική ανδρών της Κύπρου.

Το 1971 μεταγράφηκε στον Ολυμπιακό Λευκωσίας έναντι 800 λιρών, χωρίς όμως να λάβει την συγκατάθεση του ΑΣΙΛ με αποτέλεσμα ο Παπέτας να τιμωρηθεί με αποκλεισμό δύο ετών από την αγωνιστική δράση, ενώ παράλληλα στρατεύθηκε. Πιο πριν, είχε παίξει σε δύο παιχνίδια της Α' εθνικής, σκοράροντας μία φορά.

Παρέμεινε στη Λευκωσία ως το 1976, όταν και μεταπήδησε στον Άρη Θεσσαλονίκης, με τον οποίο αγωνίστηκε δύο σεζόν. Το 1976-77 αγωνίστηκε σε 31 αγώνες πετυχαίνοντας δώδεκα τέρματα, με αποτέλεσμα να είναι δεύτερος σκόρερ της ομάδας πίσω από τον Γιώργο Ανανιάδη. Την επόμενη χρονιά έπαιξε σε δεκαπέντε ματς, σκοράροντας δύο γκολ, πριν μεταγραφεί στην Καστοριά, για το 1978-79.

Συνέχισε στον Εδεσσαϊκό για ένα χρόνο και τη Νίκη Βόλου για δύο χρόνια, αγωνιζόμενος στο πρωτάθλημα της δεύτερης κατηγορίας, πριν επιστρέψει στην Κύπρο και τον Ολυμπιακό Λευκωσίας το 1982-83 και τον Ροτσίδη Μάμμαρι το 1983-84.

Το 1984 ανέλαβε την ΟΧΕΝ Περιστερώνας ως παίκτης-προπονητής και αγωνίστηκε τις σεζόν 1985-86 και από το 1987 ως το 1989 στον Κεραυνό Στροβόλου, ενώ στο μεσοδιάστημα έπαιξε στον ΑΠΟΠ Παλαιοχωρίου. Αποσύρθηκε από την ενεργό δράση έχοντας σκοράρει περισσότερες από 145 φορές και έχοντας χρηστεί διεθνής σε 17 παιχνίδια της εθνικής ομάδας της Κύπρου.

Παραπομπές
----------

1. ↑  Takis Papettas - Player profile | Transfermarkt
2. ↑  Ο Τάκης Παπέττας και το ρεκόρ νεαρότερου στην Εθνική - Balla[*νεκρός σύνδεσμος*]
3. ↑  Greece 1971/72 - RSSSF
4. ↑  ΠΟΔΟΣΦΑΙΡΟΟ Παπέττας θυμήθηκε τα παλιά και το γκολ με τον Ολυμπιακό (photos) - Pressaris
5. ↑  Greece 1976/77 - RSSSF
6. ↑  Greece 1977/78 - RSSSF
7. ↑  Greece 1978/79 - RSSSF
8. ↑  Οι «γυρολόγοι» των γηπέδων μας - Sigmalive
9. ↑  Τάκης Παπέττας, ο ποδοσφαιριστής των ρεκόρ - Sigmalive

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
Ο **Χρήστος Παλαμάς** (Πάτρα 1849 - Μεσολόγγι 1925) ήταν Έλληνας δικηγόρος και πολιτικός που διετέλεσε νομάρχης και έπαρχος σε διάφορες περιφέρειες.

Βιογραφικά στοιχεία
-------------------

Γεννήθηκε στην Πάτρα και ήταν γιος Μιχαήλ Παλαμά, πρωτοδίκη Πατρών και γόνου της Μεσολογγίτικης οικογένειας Παλαμά, και της Πηνελόπης Πεταλά. Αδελφός του ήταν ο ποιητής Κωστής Παλαμάς. Το 1866, μετά τον θάνατο των γονιών του, εγκαταστάθηκε με τα αδέρφια του στο Μεσολόγγι, όπου κατοικούσε ο θείος του που είχε οριστεί επίτροπός τους. Εκεί περάτωσε τις εγκύκλιες σπουδές του και έπειτα εγγράφηκε στη Νομική Σχολή Αθηνών, απ' όπου αποφοίτησε με επιτυχία. Την περίοδο 1891 - 1907 άσκησε την δικηγορία στην Πάτρα ενώ από το 1910 εγκαταστάθηκε μόνιμα στο Μεσολόγγι ασκώντας εκεί την δικηγορία.

Αναφέρεται ότι έγραφε ποίηση.

Ήταν παντρεμένος με την Αγγελική Κανάρη και είχαν παιδιά. Εγγονός του ήταν ο πολιτικός και διπλωμάτης Χρήστος Ξανθόπουλος - Παλαμάς.

Πολιτική σταδιοδρομία
---------------------

Κατά τη διάρκεια της ζωής του υπηρέτησε ως ανώτατος αξιωματούχος σε πολλές περιφέρειες και επαρχείες της Ελλάδας. Υπήρξε υπάλληλος στη νομαρχία Αχαΐας, της οποίας μάλιστα διετέλεσε τρεις φορές νομάρχης κατά τις περιόδους 1901 - 1902, 1906 (για λίγους μήνες) και 1906 - 1909. Επίσης χρημάτισε νομάρχης Αχαΐας και Ήλιδος τις περιόδους 1891 - 1892 και 1892 - 1893, έπαρχος Αιγίου και Κέρκυρας καθώς και νομάρχης Μεσσηνίας.

Υπήρξε υποστηρικτής της πολιτικής του Χαρίλαου Τρικούπη.

Παραπομπές
----------

1. 1 2 3  Νεολόγος, 11 Απριλίου 1925, από το μουσείο τύπου Πατρών
2. 1 2 3  Χρήστου Α. Μούλια, *Ιστορικά σημειώματα 1*, εκδόσεις Περί τεχνών, Πάτρα 2007 ISBN 978-960-6684-40-1
3. ↑  Νεολόγος, 1 Οκτωβρίου 1910, από το μουσείο τύπου Πατρών
4. ↑  Πανδέκτης, Παλαμάς Χρήστος, ανακτήθηκε 12 Φεβρουαρίου 2013
5. 1 2 3 4  Κώστας Τριανταφύλλου, *Ιστορικό λεξικό των Πατρών*, Εκ του τυπογραφείου Πέτρου Κούλη, Πάτρα 1995, λήμματα νομάρχαι & Παλαμά
6. ↑  Νεολόγος, 17 Μαρτίου 1901, από το μουσείο τύπου Πατρών
7. ↑  Νεολόγος, 26 Μαΐου 1902, από το μουσείο τύπου Πατρών
8. ↑  Ευνομία, 21 Σεμπτεβρίου 1897, από το μουσείο τύπου Πατρών

Πηγές
-----

* Χρήστου Α. Μούλια, *Ιστορικά σημειώματα 1*, εκδόσεις Περί τεχνών, Πάτρα 2007 ISBN 978-960-6684-40-1, Κεφάλαιο "Οι Παλαμάδες των Πατρών"
* Κώστας Τριανταφύλλου, *Ιστορικό λεξικό των Πατρών*, Εκ του τυπογραφείου Πέτρου Κούλη, Πάτρα 1995, λήμματα νομάρχαι & Παλαμά
Ο **Χρήστος Πράτσικας** (1888 - 1968) ήταν Έλληνας νομικός.

Γεννήθηκε στην Πάτρα και ήταν γιος του Παναγιώτη Πράτσικα, εμπόρου στο επάγγελμα, και της Καλλιόπης Ναούμ. Από την πλευρά του πατέρα του κατάγεται από την Οικογένεια Πράτσικα, αδέρφια του δε ήταν οι Ανδρέας Πράτσικας, καθηγητής ιατρικής, και Κούλα Πράτσικα, καθηγήτρια χορού. Από την πλευρά της μητέρας του κατάγεται από την παλιά οικογένεια Ναούμ της Έδεσσας. Σπούδασε Νομική στο Πανεπιστήμιο Αθηνών, το οποίου έγινε διδάκτωρ, και συμπλήρωσε τις σπουδές του στη Λειψία. Εξελέγη τακτικός καθηγητής στην έδρα της Πολιτικής Δικονομίας το 1934, παραιτήθηκε το 1935 και επανήλθε το 1939. Το 1959 αποχώρησε από την ενεργό δράση με τον τίτλο του Ομότιμου Καθηγητή.

Διετέλεσε γενικός γραμματέας του υπουργικού συμβουλίου της κυβέρνησης Δημητρίου Γούναρη (1915), νομάρχης Χίου (1920), γενικός γραμματέας του υπουργείου δικαιοσύνης την περίοδο 1920 - 1921 και αντιπρόεδρος της Επιτροπής Συντάξεως του κώδικα Πολιτικής Δικονομίας. Εξέδισε το νομικό περιοδικό *«Θέμις»*, με το οποίο επηρέασε σημαντικά τον νομικό κόσμο, και διατηρούσε δικηγορικό γραφείο μαζί με τον Γεώργιο Μαύρο.

Απεβίωσε το 1968 στην Αθήνα. Ανιψιός του ήταν ο Κωστής Στεφανόπουλος.

Πηγές
-----

1. 1 2 3  Καράκωστας, Ιωάννης (2000). *Νομική Σχολή (1837 - 1982), Ιστορικό Αρχείο Πανεπιστημίου Αθηνών*. Αθήνα: εκδ. Αντ. Ν. Σάκκουλα. σελ. 161-162.
2. ↑  Μπέης, Κώστας Ε. (Μάιος 2006). «Τιμή στον Δάσκαλο Ηλία Κρίσπη». *Δίκη*.. Ανακτήθηκε στις 19-08-2016. [*νεκρός σύνδεσμος*]

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 309683877
* **AA**: 67553
* GND: 1055340998

 |

 |
Ο Συμάνιακ σταματά τον Ολλανδό Φας Βιλκς (1959).
Ο **Χορστ «Σκίμι» Συμάνιακ** (γερμανικά: Horst "Schimmi" Szymaniak) (29 Αυγούστου 1934 – 9 Οκτωβρίου 2009) ήταν Γερμανός ποδοσφαιριστής, ο οποίος αγωνιζόταν ως μέσος.

Σταδιοδρομία σε συλλόγους
-------------------------

Ο Συμάνιακ γεννήθηκε στο Όερ-Έρκεντσβιρκ. Οι σύλλογοι στους οποίους αγωνίστηκε περιλαμβάνουν τους: Έρκεντσβιρκ, Βούπερταλερ ΣΦ, Καρλσρούη ΣΚ, Κατάνια, Ίντερ, Βαρέζε και Τασμάνια 1900 Βερολίνου τη σεζόν 1965-66, η μοναδική σεζόν της ομάδας στη Μπούντεσλιγκα.

Ο Συμάνιακ ήταν ένας αμυντικός μέσος που έπαιζε συνήθως ως αριστερό χαφ και λιγότερο συχνά ως εσωτερικός επιθετικός. Είχε πολύ καλές ικανότητες με την μπάλα στα πόδια, είχε καλή όραση και μπορούσε να κάνει αλάνθαστα εύστοχες μακριές πάσες. Ήταν διάσημος για την ικανότητά του στο τάκλιν, τόσο πολύ ώστε αυτό να γίνει το σήμα κατατεθέν του.

Ήταν γνωστός ως ένας από τους καλύτερους παίκτες του γερμανικού ποδοσφαίρου στα τέλη της δεκαετίας του 1950 και στις αρχές της δεκαετίας του 1960, με το kicker (αθλητικό περιοδικό) να τον βαθμολογεί πέντε φορές *παγκόσμιας κλάσης* μεταξύ 1957 και 1961 στη διετή τους *Rangliste des deutschen Fußballs* (κατάταξη γερμανικού ποδοσφαίρου).

Εθνική ομάδα
------------

Ο Συμάνιακ έπαιξε 43 συμμετοχές και σημείωσε 2 γκολ για την Εθνική Δυτικής Γερμανίας μεταξύ 1956 και 1966 και επιλέχθηκε να παίξει και στα Παγκόσμια Κύπελλα του 1958 και του 1962, αλλά παραλείφθηκε από τον Χέλμουτ Σχον από την ομάδα του το 1966.

Ο Συμάνιακ πέθανε μετά από μακρά ασθένεια στις 9 Οκτωβρίου 2009 σε ένα γηροκομείο στο Μέλε, κοντά στο Οσναμπρύκ.

Παραπομπές
----------

1. ↑  «Horst Szymaniak» (στα Γερμανικά). weltfussball.de. Ανακτήθηκε στις 9 Οκτωβρίου 2009.
2. ↑  «Rating of German Players [1955 to 2008]». BigSoccer. Ανακτήθηκε στις 28 Νοεμβρίου 2012.
3. ↑  «Horst Szymaniak» (στα Γερμανικά). fussballdaten.de. Ανακτήθηκε στις 9 Οκτωβρίου 2009.
4. ↑  «DFB trauert um Horst Szymaniak» (στα Γερμανικά). dfb.de. 9 Οκτωβρίου 2009. Αρχειοθετήθηκε από το πρωτότυπο στις 8 Σεπτεμβρίου 2009. Ανακτήθηκε στις 9 Οκτωβρίου 2009.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 160463527
* ISNI: 0000 0001 0772 558X
* GND: 142687138

 |

 |
Η χορωδία Αλεξάντροφ στη Βαρσοβία το 2009 με τον Ιωσήφ Κομπζόν ως σολίστα
Η **Χορωδία Αλεξάντροφ** είναι επίσημη χορωδία των Ρωσικών Ενόπλων Δυνάμεων, μέρος του Μουσικού Συνόλου Αλεξάντροφ. Ιδρύθηκε κατά τη σοβιετική εποχή, και συγκεκριμένα το 1926 στη Μόσχα.

Η Χορωδία Αλεξάντροφ έχει τραγουδήσει τόσο στη Ρωσία, όσο και σε πόλεις σε όλο τον κόσμο, με ρεπερτόριο ρωσικών δημοτικών τραγουδιών, ύμνων, αριών της όπερας και ελαφρών τραγουδιών. Μετά από πολλά ταξίδια σε όλη τη Σοβιετική Ένωση, από τον αρκτικό βορρά μέχρι τις ερήμους του Τατζικιστάν, η χορωδία τραγούδησε στη Διεθνή Έκθεση των Παρισίων το 1937, όπου κέρδισε το «Μέγα Βραβείο» (*Grand Prix*), την ύψιστη διάκριση της κριτικής επιτροπής.

Για το μεγαλύτερο μέρος της ιστορίας της, η χορωδία υπήρξε ανδρική, με τενόρους και μπάσους, με έδρα τη Μόσχα. Διευθυντής και χοράρχης της από την ίδρυσή της μέχρι τον θάνατό του το 1946 ήταν ο Αλεξάντρ Βασίλιεβιτς Αλεξάντροφ. Τον διαδέχθηκε ο γιος του, Μπαρίς Α. Αλεξάντροφ, που ήταν διευθυντής μέχρι το 1987. Την αποτελούσαν πάντοτε μέλη του Σοβιετικού και στη συνέχεια του Ρωσικού Στρατού, τον οποίο και αντιπροσωπεύει στη χώρα και στο εξωτερικό. Μετά το 1991, ενσωματώθηκαν περιστασιακά στη χορωδία και γυναίκες των ενόπλων δυνάμεων ως σοπράνο. Μετά το 2007 συμμετέχουν σε κάποιες παραστάσεις μαθητές του «Σχολείου παιδικής χορωδίας του Αλεξάντροφ» (φωνές άλτο και σοπράνο).

Στις 25 Δεκεμβρίου 2016 ένα αεροσκάφος με 64 μέλη της Χορωδίας κατέπεσε και συνετρίβη ενάμισυ χιλιόμετρο έξω από την παραλία του Σότσι, στη Μαύρη Θάλασσα, μετά την απογείωσή του με προορισμό τη Λαττάκεια της Συρίας, όπου η χορωδία θα συμμετείχε σε χριστουγεννιάτικη παράσταση με τα ρωσικά στρατεύματα στη στρατιωτική βάση Χμέϊμιμ (τα Χριστούγεννα εορτάζονται από τους Ρώσους την 7η Ιανουαρίου του Νέου ημερολογίου). Κανένας δεν επέζησε από τη συντριβή του αεροσκάφους.

Παραπομπές
----------

1. ↑  Ιστοσελίδες του Μουσικού Συνόλου Αλεξάντροφ: βιογραφίες των Αλεξάντρ Β. και Μπόρις Α. Αλεξάντροφ Αρχειοθετήθηκε 2009-08-03 στο Wayback Machine. (στη ρωσική)
2. ↑  Π.χ. εδώ στο *Youtube*, το 1992. Ανακτήθηκε στις 22 Ιουνίου 2011.
3. ↑  Συνέντευξη του Μάλεφ στο «Russia Beyond the Headlines» το 2008 Αρχειοθετήθηκε 2012-07-11 στο Wayback Machine.. Rbth.ru (2008-12-01). Ανακτήθηκε στις 22 Ιουνίου 2011.
4. ↑  «92 feared dead as Russian plane with military band crashes en route to Syria». *RT News*. Ανακτήθηκε στις 25 Δεκεμβρίου 2016.

Εξωτερικοί σύνδεσμοι
--------------------

* Η τελευταία συναυλία της χορωδίας πριν την τραγωδία του 2016 Αρχειοθετήθηκε 2020-08-12 στο Wayback Machine. (Θέατρο Μπαλσόι, Μόσχα, 2016)


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Alexandrov Ensemble choir  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Χαράλαμπος «Χάρης» Κυριάκου** (γενν. στις 15 Οκτωβρίου 1989) είναι Κύπριος ποδοσφαιριστής, ο οποίος αγωνίζεται ως δεξιός πλάγιος αμυντικός για την ΑΕΛ Λεμεσού.

Σταδιοδρομία σε συλλόγους
-------------------------

Η Κυριάκου είναι προϊόν της ακαδημίας νέων της Ομόνοιας. Αφού πέρασε μία σύντομη περίοδο δανεισμού στη Δόξα Κατωκοπίας το 2011, επέστρεψε στην Ομόνοια. Στις 6 Ιουλίου 2014 έγινε νέος αρχηγός της Ομόνοιας.

Τη σεζόν 2015-16, αγωνίστηκε στον Εθνικό Άχνας. 

Στις 16 Αυγούστου 2016, υπέγραψε συμβόλαιο με την ΑΕΛ Λεμεσού.

Διεθνής σταδιοδρομία
--------------------

Το 2009, ο Κυριάκου εκπροσώπησε την Κύπρο σε επίπεδο κάτω των 21 ετών. 

Στις 8 Ιουνίου 2013, έκανε την πρώτη του εμφάνιση για την Εθνική Κύπρου σε έναν αγώνα για τα προκριματικά του Παγκοσμίου Κυπέλλου 2014 εναντίον της Ελβετίας.

Διακρίσεις
----------

**Ομόνοια**

* Πρωτάθλημα Κύπρου: 2009-10
* Κύπελλο Κύπρου: 2010-11, 2011-12
* Σούπερ Καπ Κύπρου: 2010, 2012

Παραπομπές
----------

1. ↑  (πολλαπλές γλώσσες) *FBref.com*. 5b8a7851.
2. ↑  «Ομόνοια: Νέος αρχηγός ο Χάρης Κυριάκου (PHOTOS&VIDEOS)». sigmalive. Ανακτήθηκε στις 7 Ιουλίου 2014.
3. ↑  ««Έπεσαν» οι υπογραφές με Χάρη Κυριάκου». *cytoday.eu*.
4. ↑  «Switzerland vs. Cyprus 1 - 0». Soccerway. 8 Ιουνίου 2013. Ανακτήθηκε στις 7 Ιουλίου 2014.

Εξωτερικοί σύνδεσμοι
--------------------

* Χαράλαμπος Κυριάκου – Επιδόσεις στις διοργανώσεις της UEFA
* Χαράλαμπος Κυριάκου στην ιστοσελίδα National-Football-Teams.com
* (Αγγλικά) Προφίλ Χαράλαμπος Κυριάκου στο Soccerway
* Προφίλ στο Transfermarkt.com